Temeljem članka 391. Zakona o vlasništvu i drugim stvarnim pravima („ Narodne novine“, broj: 91/96, 68/98,137/99, 22/00, 73/00, 114/01, 79/06, 141/06, 146/08, 38/09, 153/09 i 143/12), članka 36. Statuta Grada Zadra ( „Glasnik Grada Zadra“, broj: 9/09, 28/10, 3/13 i 9/14) i Odluke Gradonačelnika Grada Zadra, KLASA: 944-01/14-01/28, URBROJ: 2198/01-2-14-9 od 25. rujna 2014. godine, Gradonačelnik Grada Zadra raspisuje

**NATJEČAJ**

**za prodaju nekretnine u vlasništvu Grada Zadra**

1. Predmet natječaja je prodaja nekretnine u vlasništvu Grada Zadra označene kao:

**- kat. čest. 1496 k.o. Petrčane, površine 66 m2, s početnom cijenom od 65.000,00 EUR-a.**

**sve plativo u kunama po srednjem tečaju HNB-a na dan uplate.**

**2.** Pravo sudjelovanja u javnom natječaju imaju sve fizičke i pravne osobe koje prema važećim propisima Republike Hrvatske mogu biti vlasnici nekretnina na području Republike Hrvatske i koji su uplatili **jamčevinu u iznosu od 25.000,00 kuna,** i to na **žiro račun IBAN HR 5924070001852000009, s pozivom na broj HR26 7757 - 019 - OIB uplatitelja**, a uplaćuje se u korist proračuna Grada Zadra, s naznakom „za nekretninu“.

**3.** U cijenu nekretnine nije uračunat porez na promet kojeg plaća kupac.

**4.** Ponude ponuditelja koji imaju dospjele dugove prema Gradu Zadru neće se razmatrati.

**5.** Najpovoljniji ponuditelj koji odustane od kupnje gubi pravo na povrat uplaćene jamčevine, a ponuditelju koji ne uspije u javnom natječaju vratit će se uplaćena jamčevina, kao i u slučaju iz točke 9. ovog javnog natječaja.

**6.** Uz pisanu ponudu obvezno je dostaviti:

**-** preslik osobne isprave za fizičku osobu, te rješenje o upisu u trgovački registar za pravne osobe,

- dokaz o uplaćenoj jamčevini,

- potvrdu Grada Zadra, Upravnog odjela za financije, da ponuditelj nema dospjelih dugovanja prema Gradu Zadru, po svim osnovama, do dana zaključenja ovog javnog natječaja,

- podatak o broju tekućeg ili žiro-računa za povrat jamčevine sudionicima čije ponude ne budu prihvaćene ili u slučaju poništenja natječaja.

**7.** Grad Zadar će s najpovoljnijim ponuditeljem sklopiti ugovor o kupoprodaji predmetne nekretnine.

**8.** Rok za dostavljanje ponuda iznosi osam dana od dana objave javnog natječaja.

**Ponude se dostavljaju na adresu:**

**GRAD ZADAR**

**Upravni odjel za gospodarenje gradskom imovinom**

**Narodni trg 1,**

**„Prodaja nekretnine u k.o. Petrčane - NE OTVARATI!“**

**9.** Gradonačelnik Grada Zadra zadržava pravo da predmetni Javni natječaj poništi bez posebnog obrazloženja.